Elasmobranchii

**Elasmobranchii** ialah subkelas Chondrichthyes atau ikan berawan yang terdiri daripada ikan yu (divisi Selachii) dan batomorf (divisi Batomorphi, merangkumi pari, tohok dan pari gergaji). Ahli subkelas ini dicirikan dengan mempunyai lima hingga tujuh pasang lekah insang yang terbuka secara individu ke bahagian luar, sirip dorsal tegar, dan sisik plakoid kecil pada kulit. Gigi mereka bersiri; rahang atas tidak bersatu dengan tengkorak, rahang bawah pula diartikulasikan dengan bahagian atas. Butiran anatomi rahang ini berbeza-beza antara spesies dan membantu membezakan klad Elasmobranchii yang berbeza. Sirip pelvis jantan terubah suai untuk mencipta pengapit bagi tujuan pemindahan sperma. Spesiesnya tidak memiliki pundi renang; sebaliknya, ikan ini mengekalkan daya apungan dengan hati besar yang kaya dengan minyak.

Takrifan klad ini tidak jelas berkenaan fosil Chondrichthyes. Ia telah digunakan oleh pengarang yang berbeza sebagai setara dengan **Neoselachii** (klad kumpulan mahkota bagi yu, pari dan semua keturunan moden lain daripada leluhur bersama yang terakhir). Pengarang lain menggunakan nama Elasmobranchii umum kepada kumpulan cabang Chondrichthyes yang lebih berkait rapat dengan yu dan pari moden daripada Holocephali (klad yu hantu dan saudaranya yang telah pupus).

Fosil Elasmobranchii terawal berasal dari zaman Devon dan banyak order yang masih hidup berasal dari zaman Kapur, atau lebih awal lagi. Banyak spesies telah pupus pada zaman Perm dan terdapat letusan sinaran penyesuaian pada zaman Jura.

Nama Elasmobranchii berasal daripada perkataan Yunani Purba *elasmo-* ("piring") dan *bránchia* ("insang"), merujuk kepada insang lebar dan pipih yang menjadi ciri ikan ini.

## Penerangan
Elasmobranchii ialah salah satu daripada dua subkelas ikan rawan dalam kelas Chondrichthyes, selain Holocephali (yu hantu).

Ahli subkelas Elasmobranchii tidak mempunyai pundi renang, lima hingga tujuh pasang lekah insang membuka secara individu ke bahagian luar, sirip dorsal tegar, dan sisik plakoid kecil. Gigi mereka berbaris dalam siri; rahang atas tidak bersatu dengan tengkorak dan rahang bawah diartikulasikan dengan bahagian atas.

Kebanyakan ikan mengekalkan daya apungan dengan pundi renang. Namun, spesies Elasmobranchii tiada pundi ini, sebaliknya ia mengekalkan daya apungan dengan organ hati besar yang penuh dengan minyak. Minyak disimpan juga boleh berfungsi sebagai nutrien apabila kekurangan sumber makanan. Yu laut dalam biasanya dijadikan sasaran bagi minyak mereka, kerana hati spesies ini boleh berjisim sehingga 20% daripada jumlah beratnya.

## Evolusi
Fosil gigi yu didapati dari zaman Devon, sekitar 400 juta tahun lalu. Semasa zaman Karbon berikutnya, ikan yu menjalani tempoh kepelbagaian, dengan banyak bentuk baru berkembang. Kebanyakan yu ini pupus semasa zaman Perm, tetapi yu yang tinggal mengalami ledakan kedua sinaran adaptif semasa zaman Jura, ketika itu, ikan tohok dan pari mulai muncul. Banyak order Elasmobranchii yang masih ada berasal dari zaman batu kapur atau lebih awal.

## Habitat
Kebanyakan Elasmobranchii hidup di laut, tetapi beberapa spesies diketahui hidup di persekitaran air tawar (kira-kira 60 spesies; hanya 5% daripada 1154 spesies yang diterangkan). Kelompok air tawar ini boleh dibahagikan kepada dua kumpulan:

*Elasmobrachii eurihalin*, yang merupakan spesies marin yang boleh hidup dan membiak di persekitaran air tawar, dan *spesies air tawar wajib*. Kumpulan kedua mengandungi Elasmobranchii yang hanya hidup di persekitaran air tawar sepanjang hayat mereka. Kumpulan ini mengandungi hanya satu klad: subkeluarga Potamotrygoninae. Klad ini endemik di satu-satu kawasan tertentu: perairan tropika, subtropika dan tanah lembap Amerika Selatan.

Penyelidikan terkini di Sungai Paraná menunjukkan bahawa Elasmobranchii air tawar wajib lebih terdedah kepada ancaman antropogenik akibat penangkapan ikan berlebihan dan pemusnahan habitat disebabkan oleh habitat mereka yang sangat kecil berbanding spesies marin.

Penyelidikan baru menekankan kepentingan tanah lembap pantai seperti paya bakau dan rumput laut sebagai habitat untuk banyak spesies Elasmobranchii.

## Taksonomi
Kumpulan penuh Elasmobranchii merangkumi kohort Euselachii Hay, 1902, yang menempatkan Hybodontiformes dan beberapa kondriktian lain yang telah pupus bersama Elasmobrachii *sensu stricto*/Neoselachii, dengan mengecualikan kumpulan penuh Elasmobranchii yang lebih primitif. Ia disokong oleh banyak ciri morfologi rangka yang sama.
*Kumpulan penuh Elasmobranchii
**†Order Phoebodontiformes
**†Order Squatinactiformes
**†Order Xenacanthiformes
**†Order Ctenacanthiformes
**†Order Jalodontiformes
**†*[[Bandringa]]*
**Infrakelas Euselachii
***†Order Hybodontiformes
***†Keluarga Protacrodontidae
***†Keluarga Tristychiidae
*****[[Tristychius]]*
*****[[Acronemus]]*
***†*[[Artiodus]]*
***Divisi **Neoselachii (Elasmobranchii** *sensu stricto***)**
****†Keluarga Anachronistidae
****†Order Synechodontiformes (*incertae sedis*)
****Subdivisi Selachii (Selachimorpha) (yu moden)
*****Superorder Galeomorphi
******Order Heterodontiformes (yu kebut)
******Order Orectolobiformes (yu pasir)
******Order Lamniformes (mackerel sharks)
******Order Carcharhiniformes (yu tenggiri)
*****Superorder Squalomorphi
******Order Echinorhiniformes (bramble sharks)
******Order Hexanchiformes (frilled and cow sharks)
******Order Squaliformes (yu duri)
******†Keluarga Protospinacidae
******Order Squatiniformes (angel sharks)
******Order Pristiophoriformes (yu gergaji)
****Subdivisi Batoidea (pari, tohok dan pari gergaji)
*****Order Torpediniformes (pari karan)
*****Order Rhinopristiformes (pari gergaji, yu kemejan, yu kia-kia dan saudaranya)
*****Order Rajiformes (tohok dan saudaranya)
*****Order Myliobatiformes (setoka dan saudaranya)

Edisi ke-5 Fishes of the World menampilkan pengelasan Elasmobranchii yang berikut:
*Infrakelas Elasmobranchii
**Division Selachii (yu)
***Superorder Galeomorphi
****†Order Synechodontiformes 
****Order Heterodontiformes 
****Order Orectolobiformes 
*****Suborder Parascyllioidei 
*****Suborder Orectoloboidei 
****Order Lamniformes 
****Order Carcharhiniformes 
***Superorder Squalomorphi
****Siri Hexanchida 
*****Order Hexanchiformes 
****Siri Squalida
*****Order Squaliformes 
****Siri Squatinida
*****†Order Protospinaciformes 
*****Order Echinorhiniformes 
*****Order Squatiniformes
*****Order Pristiophoriformes 
**Divisi Batomorphi (pari)
***Order Torpediniformes 
***Order Rajiformes 
***Order Pristiformes
***Order Myliobatiformes 
****Suborder Platyrhinoidei 
****Suborder Myliobatoidei

Kajian molekul terkini mencadangkan Batoidea bukan berasal dari Selachii seperti yang diduga sebelum ini. Sebaliknya, tohok dan pari ialah superorder monofiletik dalam Elasmobranchii yang berkongsi leluhur yang sama dengan Selachii.

## Rujukan